Верагодна, супрацоўніцтва торфабрыкетнага завода “Лідскі” з навуковымі партнёрамі будзе прадаўжацца і пасля завяршэння праекта. Так, у вучоных Інстытута прыродакарыстання Нацыянальнай акадэміі навук даўняя цікавасць да дакудаўскіх багнаў; тут яны знаходзяць унікальны матэрыял для даследаванняў і навуковых публікацый, а таксама тэмы для дысертацый. Прадстаўнікі фонду Міхаэля Зукава таксама выказалі надзею на працяг супрацоўніцтва, незалежна ад таго, у якіх рамках яно будзе ажыццяўляцца. Для Міжнароднага дзяржаўнага экалагічнага інстытута імя А.Д.Сахарава БДУ торфабрыкетны завод “Лідскі” ўвогуле з’яўляецца базай для практычнай падрыхтоўкі студэнтаў і магістрантаў; некалькі студэнтаў падрыхтавалі тут свае курсавыя і дыпломныя праекты.